Komission asetus (ETY) N:o 1339/69, annettu 11 päivänä heinäkuuta 1969, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta



Virallinen lehti nro L 171 , 12/07/1969 s. 0011 - 0012

Tanskank. erityispainos: Sarja I Alue 1969(II) s. 0301

Englannink. erityispainos: Sarja I Alue 1969(II) s. 0326

Kreikank. erityispainos: Luku 03 Nide 4 s. 0206

Espanjank. erityispainos: Luku 03 Nide 3 s. 0130

Portugalink. erityispainos: Luku 03 Nide 3 s. 0130

Suomenk. erityispainos Alue 3 Nide 2 s. 0212

Ruotsink. erityispainos Alue 3 Nide 2 s. 0212



KOMISSION ASETUS (ETY) N:o 1339/69, annettu 11 päivänä heinäkuuta 1969, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), ja erityisesti sen 28 artiklan, sekä katsoo, että maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1969 annetussa komission asetuksessa (ETY) N:o 210/69(2) säädetään, että sellaisten tuotteiden, joihin on toteutettu interventiotoimenpiteitä asetuksen (ETY) N:o 804/68 6 artiklan 1 ja 2 kohdan sekä 8 artiklan 1 ja 3 kohdan mukaisesti, varastojen määrien muutoksia koskevat tiedot on toimitettava kahden viikon välein; näiden tietojen toimittaminen voidaan rajoittaa tehtäväksi kuukausittain, asetuksessa (ETY) N:o 210/69 ei ole säädetty tiedonannoista tuonnin osalta; on osoittautunut tarpeelliseksi toimittaa komissiolle tasaisin väliajoin tiedot tuontituotteista ja erityisesti alan tärkeimmistä tuotteista maito- ja maitotuotealan tilanteen arvioimiseksi; tämän vuoksi olisi tältä osin täydennettävä asetusta (ETY) N:o 210/69, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 210/69 1 artikla seuraavasti: "1 artikla Jäsenvaltiot toimittavat komissiolle viimeistään kunkin kuukauden 10 päivänä edellisen kuukauden osalta seuraavat tiedot: A. I Asetuksen (ETY) N:o 804/68 6 artiklan 1 kohdan nojalla toteutettujen interventiotoimenpiteiden osalta: a) varastossa oleva voimäärä kuluvan kuukauden alussa, b) varastoon tuotu ja varastosta viety voimäärä kuluvana kuukautena kohdistamalla varastosta viety määrä sitä koskevien järjestelmien mukaisesti, c) varastossa oleva voimäärä kuluvan kuukauden lopussa. A. II Asetuksen (ETY) N:o 804/68 6 artiklan 2 kohdan nojalla toteutettujen interventiotoimenpiteiden osalta: a) voi- ja kermamäärä muutettuna vastaavaksi määräksi voita, jolle on solmittu varastointisopimus kuluvana kuukautena, b) voin ja kerman kokonaismäärä muutettuna vastaavaksi määräksi voita, jota koskeva sopimus on voimassa kuluvan kuukauden lopussa. B. I Asetuksen (ETY) N:o 804/68 8 artiklan 1 kohdan nojalla toteutettujen interventiotoimenpiteiden osalta: a) ne määrät seuraavia juustoja - suolaton 30 60 päivää vanha Grana Padano, - Grana Padano, - Parmigiano Reggiano, jotka ovat varastossa kuluvan kuukauden alussa. b) kuluvana kuukautena varastoon tuodut ja varastosta viedyt juustomäärät jaettuna a alakohdassa tarkoitettuja luokkia noudattaen, c) kuluvan kuukauden lopussa olevat juustomäärät jaettuna a alakohdassa tarkoitettuja luokkia noudattaen. B. II Asetuksen (ETY) N:o 804/68 8 artiklan 3 kohdan nojalla toteutettujen interventiotoimenpiteiden osalta: a) ne määrät seuraavia juustoja - Grana Padano - Parmigiano Reggiano, jotka ovat sopimuksen alaisia kuluvan kuukauden alussa, b) sellaiset juustomäärät, joita koskeva varastointisopimus on solmittu kuluvana kuukautena jaettuna a alakohdassa tarkoitettuihin luokkiin, c) sellaiset juustomäärät, joiden varastointisopimus on päättynyt kuluvana kuukautena jaettuna a alakohdassa tarkoitettuihin luokkiin, d) sellaiset juustomäärät, joiden varastointisopimus on voimassa kuluvana kuukautena jaettuna a alakohdassa tarkoitettuihin luokkiin." 2 artikla Lisätään asetukseen (ETY) N:o 210/69 5 a artikla seuraavasti: "5 a artiklaJäsenvaltiot toimittavat komissiolle tiedot 1. kunkin viikon torstaihin mennessä tiedonantoa edeltävältä viikolta niistä tuotemääristä, jotka kuuluvat yhteisen tullitariffin seuraaviin alanimikkeisiin: 04.02 A II b) 1 04.03 A ja 04.03 B 04.04 A I ja 04.04 A II 04.04 C 04.04 E I b) 2 04.04 E I b) 3 ja joille on pyydetty tuontitodistusta, josta ilmenee, mistä tuotteet ovat lähtöisin, 2. kunkin kuukauden 15 päivään mennessä tiedonantoa edeltävältä kuukaudelta niistä tuotemääristä, jotka on tuotu maahan jakamalla tuotteet tuoteluokkiin niille määrätyn maksun mukaisesti." 3 artikla Tämä asetus tulee voimaan 1 päivänä elokuuta 1969. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä heinäkuuta 1969. Komission puolesta Puheenjohtaja JEAN REY (1) EYVL N:o L 148, 28.6.1968, s. 13 (2) EYVL N:o L 28, 5.2.1969, s. 1